Utdrikningslag

Tradisjoner 
Utdrikingslaget ble tidligere holdt dagen før bryllupet, men holdes i vår tid vanligvis i løpet av de siste ukene før giftermålet – dels for at brud og brudgom skal kunne være i stand til å nyte selve bryllupsdagen uten å måtte slite med bakrus, dels på grunn av at utdrikningslaget skal komme som en overraskelse. 

Utdrikningslag for brudgommer har tradisjonelt vært en fyllefest forbeholdt menn, mens festen for kommende bruder har vært roligere. 

Lagene inneholder forskjellige mer eller mindre tradisjonelle innslag. Ikke sjelden er det knyttet forskjellige ablegøyer til sammenkomsten. Gjestene kan for eksempel være med på utkledning eller andre former for uvanlig oppførsel der det er mange mennesker, på en pubrunde eller gatelangs i en by. Ofte blir hovedpersonen utsatt for en narrestrek eller må utføre mer eller mindre fantasifulle eller pinlige oppgaver. Det er også vanlig å fylle deler av laget med en eller flere aktiviteter og leker. Et nyere fenomen er å ha strippere til stede som karikert «guttemoro» eller «jentemoro». Det er heller ikke uvanlig å ta med utdrikningslaget til utlandet.

Tradisjonen med utdrikningslag er utbredt i svært varierende grad fra miljø til miljø. Flere følger ikke skikken i det hele tatt. Da den danske kronprins Frederik ble forlover for den norske kronprins Haakon i 2001, arrangerte den danske prinsen ikke utdrikningslag («polterabend») for Haakon før bryllupet hans med Mette Marit 25. august det året. 

Noen ganger holder gifteklare personer som ikke ønsker å drikke seg beruset, en fest som mer er ment som en avskjed. Slike sammenkomster kan være av ulik art, og er gjerne rene gutte- eller jentefester, men inneholder som regel ikke slike utskeielser som tradisjonelle utdrikningslag forbindes med.

 Aktiviteter i Utdrikningslag 
Moderne utdrikningslag inkluderer ofte planlagte aktiviteter som gir deltakerne mulighet til å delta i ulike utfordringer og fysiske eller kreative opplevelser. Disse aktivitetene er ofte tilpasset brudens eller brudgommens interesser og kan variere fra adrenalinladede utflukter til mer rolige og kreative oppgaver. En rekke profesjonelle aktører tilbyr organiserte opplegg som kan inkluderes i utdrikningslag, og disse aktivitetene gir gruppen en strukturert, minneverdig opplevelse.

Ekstremsport: Mange utdrikningslag velger adrenalinladede aktiviteter som fallskjermhopping, ziplining, rafting eller paintball. Disse aktivitetene passer for grupper som ønsker en uforglemmelig opplevelse og en god dose spenning.

Escape Rooms: For de som foretrekker en mental utfordring, tilbyr escape rooms en samarbeidsopplevelse der deltakerne må løse oppgaver for å “rømme” fra et rom. Dette gir gruppen en mulighet til å samarbeide og utforske logiske ferdigheter i en morsom setting.

Mat- og drikkekurs: Ølsmaking, vinsmaking, cocktailkurs og matlagingskurs har blitt populære aktiviteter som gir en lærerik og sosial opplevelse. Disse aktivitetene gir deltakerne mulighet til å smake, lære, og kanskje til og med lage noe de kan nyte i løpet av kvelden.

Outdoor Eventyr: Fotturer, camping, fisking, eller en stranddag kan være alternativer for de som foretrekker en mer avslappet, naturlig setting. Dette gir ofte en uformell atmosfære der deltakerne kan ha det hyggelig sammen uten høy grad av planlegging.

Kostymeutfordringer og fotoseanser: Mange utdrikningslag inkluderer utkledningsaktiviteter hvor gruppen kler seg ut i ulike kostymer. Dette kan også inkludere profesjonelle fotoseanser som fanger minnene fra dagen i en humoristisk eller stilig stil.

Kreative workshops: I nyere tid har kreative workshops som male- og keramikkurs også funnet sin plass i utdrikningslag. Disse aktivitetene gir en lavmælt, men engasjerende opplevelse der deltakerne kan skape noe sammen.

Denne mangfoldigheten i aktiviteter reflekterer utdrikningslagets utvikling fra en enkel tradisjon til en tilpasset, ofte spesialisert begivenhet. Tilpasningen av aktiviteter gir gjestene muligheten til å lage en dag som er unik og tilpasset hovedpersonen, samtidig som det skaper en engasjerende opplevelse for hele gruppen.

 Betegnelser på ulike språk 
Utdrikningslag og liknende festlige markeringer har forskjellige betegnelser på ulike språk. På svensk kalles festen for menn «svensexa» («ungkarsfest klokka seks») og en tilsvarende for kvinner «möhippa» (eller bare «hippa»). På britisk-engelsk er betegnelsene henholdsvis «stag night» og «hen night», på amerikansk «bachelor party» og «bachelorette party». På dansk er betegnelsen «polterabend».

 Referanser 

 Se også 
 Ungkar
 Peppermø
 Peppersvenn
 Forlovelse

 Eksterne lenker 


Kategori:Ekteskap
Kategori:Ritualer